Un ucrainean amenință că aruncă în aer clădirea unei bănci din Kiev.
Luare de ostatici într-o bancă din centrul Kievului. Un individ originar din Uzbekistan a amenințat că aruncă în aer clădirea. Autorităţile cred că este vorba de un bărbat cu probleme psihice.
Un ucrainean s-a baricadat într-o bancă din Kiev și a amenințat că aruncă totul în aer. Potrivit viceministrului de interne, Anton Gheraşcenko, luni la prânz poliţia a fost anunţată de Universal Bank că un bărbat de circa 35 de ani, amenință că are asupra lui un dispozitiv exploziv.Bărbatul le-a cerut angajaţilor băncii să sune la poliţie, ulterior acesta le-a permis să plece, în timp ce directoarea sucursalei "a rămas în interiorul băncii de bunăvoie", a scris Gheraşcenko pe pagina sa de Facebook.După mai multe negocieri, bărbatul a fost reținut și nimeni nu a avut de suferit. În ultimele săptămâni, în Ucraina au avut loc mai multe luări de ostatici.La 21 iulie, un bărbat înarmat a sechestrat un autobuz cu 13 pasageri în oraşul Luţk, din nord-vestul Ucrainei. După negocieri-maraton care au durat aproape 12 ore, individul a eliberat ostaticii şi a fost reţinut de forţele de ordine.